November 2.

Névnapok: Achillesz + Achilles, Ahillész, Aténa, Aténé, Athena, Atina, Bató, Batu, Batus, Rátold, Tóbiás, Viktor, Vitéz

Események 
 676 – Róma püspökének szentelik fel Donusz pápát.
 743 – V. Konstantin a Bizánci Birodalom császára lesz második alkalommal.
 1297 – III. András magyar király feleségének, Ágnes királynénak ajándékozza a Csák Mátétól visszafoglalt Pozsony vármegyét, annak összes váraival, falvaival és a vámjövedelmekkel együtt.
 1389 – IX. Bonifác pápa trónra lép.
 1503 – Kolumbusz Kristóf felfedezi Panamát, melyet Portobello-nak nevez el.
 1598 – Sikertelenül fejezódik be Buda 1598. évi ostroma, Mátyás főherceg a rosszra fordult idő miatt elvonul seregével téli szállásra.
 1657 – Török fenyegetés hatására az erdélyi rendek lemondatják a fejedelmi trónról II. Rákóczi Györgyöt, helyébe Rhédey Ferencet választják.
 1705 – Megindul a második dunántúli hadjárat.
 1765 – Mária Terézia magyar királynő Erdélyt nagyfejedelemséggé nyilvánítja.
 1889 – Észak-Dakota lesz az Amerikai Egyesült Államok 39., Dél-Dakota pedig a 40. tagállama
 1903 – Megjelenik a londoni Daily Mirror első száma.
 1914 – Az első világháborúban Nagy-Britannia hadműveleti területnek nyilvánítja és elaknásítja az Északi-tengert.
 1917 – Az Amerikai Egyesült Államok elismeri Japán privilégiumát Kína felett („Lansing-Ishii megállapodás”); a brit Balfour-nyilatkozat nyilvánossá tétele.
 1930 – Hailé Szelassziét Etiópia császárává koronázzák.
 1938 – Az első bécsi döntés, Csehszlovákia magyarlakta területeinek Magyarországhoz csatolásáról. (Lásd müncheni egyezmény).
 1938 – Az első bécsi döntés kihirdetésének éjszakáján a nagycétényiek demonstrációt tartottak és másnap reggelre elűzték a csehszlovák hatalom helyi képviselőit. Külön tragédiájuk hogy a falu a következő év márciusi területcserékig nem kerülhetett vissza Magyarországhoz.  
 1939 – A Szovjetunió a Lengyelországtól elfoglalt területeket bekebelezi („Nyugat-Ukrajna” és „Nyugat-Belorusszia” néven).
 1942 – Bernard Montgomery brit tábornagy győzelme El Alameinnél Rommel német tábornagy csapatai felett (második világháború).
 1944 – Az auschwitzi koncentrációs táborban elkezdődik a foglyok gázkamrákban való elpusztítása.
 1944 – Kb. 2300 civil személyt gyűjt össze és hurcol el a szovjet Vörös Hadsereg Nyíregyházáról szovjetunióbeli lágerekbe.
 1945 – Az ENSZ tagja lesz Costa Rica és Libéria.
 1948 – Harry S. Truman lesz az Amerikai Egyesült Államok 33. elnöke.
 1953 – Pakisztánban iszlám forradalom tör ki.
 1956
 Kádár János Münnich Ferenccel Moszkvában több kommunista ország állami és pártvezetőivel tárgyal a magyarországi helyzetről.
 Megérkezik Nagy Imre magyar miniszterelnök segélykérése az ENSZ Biztonsági Tanácsába.
 Tito és Hruscsov tárgyalásai az isztriai partoknál lévő Brioni-szigeten a magyar helyzetről.
 Izrael elfoglalja a Gázai övezetet.
 1962
 John Fitzgerald Kennedy amerikai elnök hivatalosan bejelenteti, hogy a Szovjetunió megkezdte a Kubába telepített rakétái leszerelését.
 Felavatják a Kab-hegyi televízióadót.
 1976
 Jimmy Cartert választják az Amerikai Egyesült Államok 39.  elnökévé.
 Az indiai képviselőház, alkotmánymódosítás útján, diktatórikus teljhatalommal ruházza fel Indira Gandhi miniszterelnöknőt.
 1977 – A Fekete-tengerben (Törökországnál) felfedezik a világ legnagyobb urántelepét.
 1978 – Győrben felavatják a Kisfaludy Színház (jelenlegi nevén Győri Nemzeti Színház) új, 700 fős befogadóképességű épületét
 1982 – Ronald Reagan amerikai elnök törvényt írt alá szövetségi ünnep létrehozásáról Martin Luther King tiszteletére.
 1988 – Izraelben újraválasztják Jichák Sámír miniszterelnököt.
 1989 – A magyar kormány november 3-ától november 20-áig felfüggeszti a turista valutaellátmány folyósítását, és új, szigorúbb devizaellátási rendszert vezet be (a lakossági valutaellátmány 4 évre max. 300 dollár lesz).
 1991 – Csecsenföld kimondja elszakadását a Szovjetuniótól, és kikiáltja függetlenségét.
 1998 – Buenos Airesben 180 ország részvételével ENSZ-konferencia kezdődik az üvegházhatás káros következményeinek csökkentése érdekében.
 2000 – Megérkezik a Nemzetközi Űrállomásra az első állandó személyzet, és azóta is folyamatosan laknak a fedélzetén.
 2001 – A Bush elnök kormányzata szigorú pénzügyi szankciókat vezet be a Hamász, a Hezbollah és 20 más, terroristának bélyegzett csoport ellen.
 2002
 Kuvait betiltja az al-Dzsazíra arab hírtelevízió adásait, az objektivitás hiányára hivatkozva.
A Stardust amerikai űrszonda fényképeket készít az Annefrank kisbolygóról.
 2012 – Elindul a TV2-csoport új kábelcsatornája, a Super TV2.

Sportesemények 
Formula–1
 2008 –  brazil nagydíj, Interlagos - Győztes: Felipe Massa  (Ferrari)
 2014 –  amerikai nagydíj, Austin - Győztes: Lewis Hamilton   (Mercedes)

Születések 
 1699 – Jean-Baptiste Siméon Chardin francia festőművész  († 1779)
 1755 – Marie Antoinette osztrák főhercegnő, francia királyné, XVI. Lajos király felesége († 1793)
 1766 – Joseph Wenzel Radetzky gróf, osztrák császári tábornagy († 1858)
 1767 – Eduárd kenti és strathearni herceg III. György brit király negyedik, legfiatalabb fia és Viktória brit királynő apja († 1820)
 1785 – Lotaringiai-Habsburg Károly osztrák főherceg, hercegprímás, esztergomi érsek  († 1809)
 1795 – James Knox Polk az Amerikai Egyesült Államok 11. elnöke, hivatalban 1845–1849-ig († 1849)
 1815 – George Boole angol matematikus († 1864)
 1816 – Cserkuthi József  magyar piarista rendi tanár († 1864)
 1827 – Paul de Lagarde német orientalista († 1891)
 1830 – Divald Károly magyar fényképész, a magyar fényképészet úttörője († 1897)
 1844 – V. Mehmed az Oszmán Birodalom 36. szultánja († 1918)
 1859 – Alekszandr Vasziljevics Szamszonov orosz katonatiszt, a 2. orosz hadsereg parancsnoka az első világháborúban († 1914)
 1865 – Warren G. Harding  az Amerikai Egyesült Államok 29. elnöke, hivatalban 1921–1923-ig († 1923)
 1874 – Prónay Pál magyar honvédtiszt, különítményes († 1946 körül)
 1883 – Lénárt János magyar ügyvéd, hódmezővásárhelyi városi politikus, országgyűlési képviselő († 1954)
 1890 – Terescsényi György magyar író, költő  († 1965)
 1890 – Németh Gyula Kossuth-díjas magyar nyelvtudós, turkológus, akadémikus  († 1976)
 1892 – Ábrahám Pál magyar zeneszerző, karmester  († 1960)
 1893 – Battista Pininfarina (er. Giambattista Farina) olasz sportkocsitervező és -építő († 1966)
 1893 – Byssz Róbert magyar festő, karikaturista, grafikus, újságíró († 1961)
 1900 – Gegesi Kiss Pál orvos, gyermekgyógyász, gyermekpszichológus, az MTA tagja († 1993)
 1902 – Illyés Gyula Kossuth-, József Attila- és Baumgarten-díjas magyar író, költő, műfordító, akadémikus († 1983)
 1906 – Luchino Visconti olasz film-, színház-, operarendező († 1976)
 1909 – Bosko Milenkovic jugoszláv autóversenyző († 1955)
 1911 – Odiszéasz Elítisz Irodalmi Nobel-díjas görög költő († 1996)
 1913 – Burt Lancaster Oscar-díjas amerikai színész († 1994)
 1914 – Bite Pál magyar kémikus, egyetemi oktató († 1989)
 1914 – Illés György kétszeres Kossuth-díjas magyar operatőr († 2006)
 1914 – Kónya Lajos kétszeres Kossuth-díjas magyar költő  († 1972)
 1916 – Eric Glasby (Eric Edward Glasby) rodéz autóversenyző († 1998)
 1917 – Ann Rutherford kanadai-amerikai színésznő († 2012)
 1918 – Terták Elemér magyar műkorcsolyázó, sportvezető († 1999)
 1922 – Sebők György Liszt Ferenc-díjas magyar zongoraművész  († 1999)
 1932 – Gábor Pál Balázs Béla-díjas filmrendező, érdemes művész († 1987)
 1932 – Melvin Schwartz Nobel-díjas amerikai fizikus († 2006)
 1942 – Stefanie Powers (sz. Stefania Federkiewicz) amerikai színésznő
 1944 – Patrice Chéreau francia színész (Danton), filmrendező („A Niebelung gyűrűje”, Bayreuthban) († 2013)
 1944 – Keith Emerson brit zenész, az Emerson, Lake & Palmer alapítója († 2016)
 1946 – Alan Jones ausztrál autóversenyző, a Formula–1 egyszeres világbajnoka (1980)
 1946 – Görgényi István magyar vízilabdázó, edző
 1947 – Harrach Péter teológus, politikus, az Országgyűlés alelnöke
 1948 – Huták Antal korábbi nemzetközi magyar labdarúgó, játékvezető († 2022)
 1955 – Frajt Edit magyar színésznő
 1962 – Mireille Delunsch francia operaénekesnő, szoprán
 1965 – Sáhruh Khán indiai színész
 1966 – David Schwimmer amerikai színész, producer, rendező
 1973 – Samir Barač horvát vízilabdázó
 1973 – Szatmári Csaba magyar labdarúgó (Debreceni VSC)
 1974 – Stéphane Sarrazin francia autóversenyző
 1977 – Randy Harrison, amerikai színész
 1977 – Leon Taylor, olimpiai ezüstérmes brit műugró
 1978 – Farkas Balázs magyar labdarúgó, jelenleg az FC Felcsút játékosa
 1979 – Silvio Smalun német műkorcsolyázó
 1983 – Razvan Selariu román tornász
 1988 – Julia Görges német teniszező
 1988 – Mihajil Milehin orosz jégkorongozó
 1988 – Berkes Bence magyar szinkronszínész
 1990 – Kendall Schmidt amerikai színész, énekes
 1991 – Sztarenki Dóra magyar színésznő, táncművész

Halálozások 
 1083 – Flandriai Matilda angol királyné (* ?)
 1717 – Johann Jakob Walther német hegedűművész, zeneszerző (* 1650)
 1799 – Andrássy Antal rozsnyói püspök (* 1742)
 1816 – Gheorghe Șincai román történész, nyelvész, költő, az erdélyi iskola képviselője (* 1754)
 1845 – Bakody József  magyar orvos (* 1792)
 1854 – Anton Pann aromán zenetanító, zeneszerző (* 1797)
 1862 – Báthory Gábor  magyar református lelkész (* 1798)
 1917 – Holló Barnabás magyar szobrászművész (* 1865)
 1950 – George Bernard Shaw Irodalmi Nobel-díjas angol író (* 1856)
 1963 – Ngô Đình Diệm vietnámi politikus, 1955 és 1963 között Dél-Vietnám elnöke  (* 1901)
 1966 – Mississippi John Hurt amerikai blues-gitáros (* 1892)
 1971 – Szenthegyi István magyar zenekritikus, zenei szakíró (* 1907)
 1975 – Pier Paolo Pasolini olasz filmrendező (* 1922)
 1976 – Szilágyi Domokos erdélyi magyar költő, író, irodalomtörténész, műfordító (* 1938)
 1984 – Fáry István magyar-amerikai matematikus (* 1922)
 1989 – Ronyecz Mária Jászai Mari-díjas magyar színésznő (* 1944)
 2001 – Réber László grafikusművész, illusztrátor (* 1920)
 2002 – Morvay Judit néprajzkutató (* 1923) 
 2007 – Don Freeland (Donald Freeland) amerikai autóversenyző (* 1925)
 2007 – Kósa Sándor katonatiszt, okleveles katonai vezető (* 1967)
 2011 – Weninger Richárd hárfás, karmester és zenepedagógus (* 1934)
 2012 – Rózsás János magyar író (* 1926)

Nemzeti ünnepek, emléknapok, világnapok

Jegyzetek 

November 02.